โบรกฯส่อง“ธนาคารพาณิชย์”ชู 4 หุ้นกำไรไตรมาส3/61 โตเด่นกลุ่ม
โบรกฯส่อง“ธนาคารพาณิชย์”ชู 4 หุ้นกำไรไตรมาส3/61 โตเด่นกลุ่ม
1 ต.ค. 2561

บล.กสิกรไทย ระบุในบทวิเคราะห์วันนี้(1ต.ค.) ว่า กลุ่มธนาคารพาณิชย์ (มากกว่าตลาด) เราคาดว่าธนาคาร 8 แห่งที่เราทำการวิเคราะห์อยู่จะรายงานกำไรสุทธิโดยรวมในไตรมาส 3/2561 ที่ 4.18 หมื่นลบ. หรือเติบโตขึ้น 12.1% เทียบช่วงเดียวกันของปีก่อน ด้วยแรงหนุนหลักจากการตั้งสำรองที่ลดลงและรายได้ดอกเบี้ยสุทธิ (NII) ที่สูงขึ้น
ส่วนในเชิง เทียบไตรมาสก่อนหน้า คาดว่าจะเติบโตขึ้นเล็กน้อยที่ 0.3% เพราะรายได้ดอกเบี้ยที่สูงขึ้นและการตั้งสำรองที่ลดลงเพราะมีการตั้งสำรองไปเยอะแล้วในครึ่งแรกของปี 2561 จะถูกหักลบบางส่วนด้วยกำไรจากเงินลงทุนและปริวรรตเงินตรา(FX) ที่ลดลง
ทั้งนี้คาดว่า KTB BBL BAY และ TISCO จะมีกำไรที่เติบโตมากที่สุดในเชิง เทียบช่วงเดียวกันของปีก่อน ขณะที่มองว่า BAY จะมีกำไรเติบโตมากที่สุดในเชิง เทียบไตรมาสก่อนหน้า